text: 
  Så meget mere foruroligende er det bosniske baghold, hvorved nogle af 
  de serbiske soldater, der skulle udveksles for præsidenten, mistede 
  livet.
  
  De to begivenheder tegner sandsynligvis omridset af et varigt mønster 
  i de etniske opgør, der i denne tid flammer op i flere af de 
  tidligere socialistiske lande.
  
  I det konkrete tilfælde står forbundshæren naturligvis med ansvaret for
   at have fremprovokeret situationen med sin groteske pågribelse af den
   bosniske præsident, da han landede i Sarajevo i lørdags efter 
  drøftelser med EF-formandslandet Portugals regering.
  
  Men selv i Forbundshæren er man åbenbart klar over, at intet moderne 
  samfunds myndighedsorganer kan vende det døve øre til omverdenens 
  reaktioner  - 
  
  mindst af alle samfund, hvis fremtid afhænger af hjælp udefra.
  
  Det perspektiv kommer forståeligt nok endnu i anden række for de 
  partisaner, der ser forbundshæren som et utåleligt levn efter det 
  regime, der i generationer har stået for serbisk undertrykkelse af de 
  andre jugoslaviske folkegruppers nationale selvstændighed.
  
  
  
  